LAGLEDERMØTE FOTBALL GRESVIK IF 31.10.2013

Følgende lag var representert: FG-05, FG-04, FJ-03, FG-02, FG-01, FG-00, FG-99/98, Tormod Hermansen og Morten Johannessen

Møteleder - Stian Martinsen

**Referat fra møtet:**

Oversikt over treningstider er ikke blitt sendt ut til trener/lagleder apparatet som avtalt, Morten J følger opp Morten Helminsen på dette. Thor Gjerløw har sagt seg villig til å utarbeide et nytt oppsett med treningstider, Morten Johannessen sender tidene til Thor slik at han får utarbeidet dette.

Trenerkabalen er på plass for alle lag.

FG-05

24 gutter i gruppa, det er nå flere foreldre rundt laget. Et sterkt ønske om keeper trener, vil at klubben tar ansvar ved å jobbe frem en løsning, dette gjelder også flere lag.

FG-04

22 gutter i gruppa, 3 lag i serien. Mange engasjerte rundt laget, har et ønske om å lage en dommerpool. Klubben kan organisere et lite dommerkurs for den yngre garde.

FJ-03

17 stk jenter i gruppa, trenger å styrke apparatet rundt laget. Har et sterkt ønske om en ytterligere treningstid inne da helst på mandag, dette sjekkes ut med Morten Helminsen.

FG-02

Det er mellom 14 og 17 gutter på hver trening, vil ha med 2 lag i serien. Det er viktig at dette laget får de samme treningstidene som de har i dag. Kamper må oppdateres fortløpende på GIF`s hjemmesider da serien sparkes i gang.

FG-01

23 gutter i gruppa , 11 har sluttet. Bra apparat rundt laget, mange engasjerte. Vil ha 2 lag for 2014 sesongen. Har trenet mye på grusen, banen har vært bra.

FG-00

33 gutter i gruppa, bra apparat rundt laget. Har nå en prøveperiode hvor det er trening på onsdager rett etter skoleslutt på onsdager. Kontroll på økonomi. Har et ønske om at KG banen blir merket for 9 er bane.

FJ-98/99

Her er det mest sannsynlig at laget blir oppløst om ikke det blir rekruttert flere jenter til laget.

FG-99/98

Har ca 30 spillere i stallen både 1 og 2 lag. Mange 99 spillere som har sluttet, mye pga av at de lite fokus noe som var helt motsatt av hva de ble forespeilet da lagene ble slått sammen. 3 plass i KM og en god 2 plass i Skaw Cup.

Det vil bli igangsatt en ny trengings gruppe GIF-UT dvs en gruppe som fanger opp spillere som faller fra fra 13-18 år. Har fått treningstider på Slevik onsdager fra kl 18-19 men dette vil nok ikke bli benyttet før januar 2014.

Det ble orientert om at det er et ønske om at det kun er 2 11 er mål og 4 7er mål på KG banen under vinterperioden dette mtp brøyting.

Det er også et ønske om at det plasseres ut mål på grusbanen permanent under vintersesongen.

Det ble orientert om økonomi hvor det ble poengtert at alle grupper i fotballgruppa SKAL være på pluss siden pr 31.12.13 Det ble også gitt beskjed om viktigheten rundt innbetaling av kontingenter og treningsavgifter. Fra neste år vil medlemsavgiften og treningsavgiften vil bli delt. Medlemsavgiften vil bli sendt ut i beg av året.

Budsjett skal være sendt Morten Helminsen innen 29 november, det vil bli gitt hjelp til å sette opp budsjettet den 28 november i Trondalen kl 18:00

Oktober festen ble avlyst grunnet laber oppslutning, det var derfor enighet om å sende ut info om et julebord den 13 desember.

Mvh

Stian